Naujienųjų ežeras
55°12′03″š. pl. 21°32′01″r. ilg.﻿ / ﻿55.2007°š. pl. 21.5336°r. ilg.﻿ / 55.2007; 21.5336 Naujienųjų ežeras – ežeras vakarų Lietuvoje, Šilutės rajone, apie 10 km į pietvakarius nuo Juknaičių. Ežeras netaisyklingos V raidės formos, ilgis iš šiaurės vakarų į šiaurės rytus – 0,33 km, plotis – iki 0,13 km. Altitudė 2 m. Krantai apaugę medžiais ir krūmais, šiaurinėje pakrantėje stūkso miškelis. Šiaurės vakaruose išteka upelis link pasroviui telkšančio senvaginio 0,52 ha ežerėlio (Nemuno baseinas). Aplinkui išsidėstę keleto šimtų metrų spinduliu virš 15 įvairaus dydžio senvaginės kilmės ežerų, plyti pievos ir krūmynai. Į šiaurės rytus įsikūręs Šilininkų kaimas.